മെഡല്വേട്ടയില് റെക്കോഡ് ടോക്കിയോയില് ഇന്ത്യന് ഒളിമ്ബിക്സ് വീരഗാഥ ടോകിയോ: 13 വര്ഷത്തിനിടെ ആദ്യമായി അത്ലറ്റിക്സ് സ്വര്ണം മാറോടുചേര്ത്ത് നീരജ് ചോപ്രയെന്ന ഒളിമ്ബിക് കന്നിക്കാരന് ചരിത്രമെഴുതിയ ടോകിയോയില് ഇന്ത്യ കുറിച്ചത് സ്വപ്നങ്ങളില് മാത്രമുള്ള മഹാനേട്ടം. ഒളിമ്ബിക്സിലെ ഗ്ലാമര് വേദിയായ അത്ലറ്റിക്സില് ദീര്ഘകാലത്തെ കാത്തിരിപ്പ് സഫലമായതിനൊപ്പം ഏറ്റവും കൂടുതല് മെഡലുകെളന്ന സന്തോഷവും കൂടി നല്കിയാണ് ഇന്ന് ലോകകായിക മാമാങ്കത്തിന് തിരശ്ശീല വീഴുന്നത്. ഒരു സ്വര്ണം, രണ്ടു വെള്ളി, നാലു വെങ്കലം എന്നിങ്ങനെ ഏഴു െമഡലുകളിലാണ് ഇതുവരെ രാജ്യം മുത്തമിട്ടത്.ഹോക്കിയില് പുരുഷ, വനിത ടീമുകള് സെമി കടന്ന ആദ്യ ഒളിമ്ബിക്സായിരുന്നു ഇത്തവണ. പുരുഷന്മാര് വെങ്കലവുമായി മടങ്ങിയപ്പോള് മലയാളിയായ ശ്രീജേഷ് താരരാജാവായി. വനിതകള് െമഡലില്ലാതെ വീണെങ്കിലും രാജ്യത്തിന്റെ മാത്രമല്ല, ലോകം മുഴുക്കെ ഹൃദയം കീഴടക്കി. ബാഡ്മിന്റണില് അതിവേഗം ബഹുദൂരം മുന്നേറിയ പി.വി സിന്ധു സെമിയില് തായ്വാന്റെ ലോക ഒന്നാം നമ്ബര് താരം തായ് സു യിങ്ങിനു മുമ്ബില് അടിയറവു പറഞ്ഞ് ഫൈനലിനരികെ വീണെങ്കിലും ലൂസേഴ്സ് ഫൈനലില് അനായാസ വിജയവുമായി വെങ്കലം മാറോടുചേര്ത്തു. ജാവ്ലിന് ത്രോയില് വലിയ ആരവങ്ങളില്ലാതെ എത്തി ആദ്യ ഏറില് ഫൈനലുറപ്പിക്കുകയും അവിടെയും കൂടുതല് ശ്രമങ്ങള് വേണ്ടാതെ ഒന്നാമതെത്തുകയും ചെയ്ത നീരജ് ചോപ്രയാണ് അക്ഷരാര്ഥത്തില് രാജ്യത്തിന്റെ അഭിമാനം ആകാശത്തോളമുയര്ത്തിയത്. 1900ലായിരുന്നു ഒളിമ്ബിക്സില് ഇന്ത്യ മുമ്ബ് മെഡല് നേടിയത്. ബ്രിട്ടീഷ് കോളനി കുടുംബാംഗമായ നോര്മന് പ്രിറ്റ്ചാര്ഡ് അന്ന് രണ്ട് വെള്ളിമെഡലുകള് സ്വന്തമാക്കിയ ശേഷം ഇന്ത്യന് നേട്ടങ്ങളേറെയും ഹോക്കി സ്വര്ണങ്ങളിലൊതുങ്ങി. പിന്നീട് വ്യക്തിഗത സ്വര്ണം പിറക്കുന്നത് 2012ല് ഷൂട്ടിങ് താരം അഭിനവ് ബിന്ദ്രയിലൂടെ. ഇന്ത്യന് സേനയില് രജ്പുത്താന റൈഫിള്സ് ജൂനിയര് ഓഫീസറായ നീരജ് ചോപ്ര 2016ല് ലോക ജൂനിയര് ചാമ്ബ്യനായാണ് കായിക ലോകത്ത് സാന്നിധ്യമറിയിച്ചിരുന്നത്. രണ്ടു വര്ഷം കഴിഞ്ഞ് ഏഷ്യന് ഗെയിംസിലും താരത്തിളക്കവുമായി ചോപ്ര സ്വര്ണം നേടി. അതാണിപ്പോള് ടോകിയോയില് ഒളിമ്ബിക് സ്വര്ണ നേട്ടമായത്. ചെക് താരങ്ങളായിരുന്നു കാര്യമായ എതിരാളികളെങ്കിലും അവര് ഒരു ഘട്ടത്തിലും നീരജിന് വെല്ലുവിളി ഉയര്ത്തിയില്ല. പോയിന്റ് പട്ടികയില് പിറകിലുള്ള ഇന്ത്യക്കായി മീര ഭായി ചാനുവാണ് ടോകിയോയിലെ ആദ്യ ദിനം തന്നെ മെഡല് അക്കൗണ്ട് തുറന്നത്. 49 കിലോ വിഭാഗം ഭാരോദ്വഹനത്തിലായിരുന്നു അവര്ക്ക് വെള്ളി. ഗുസ്തിയില് രവി കുമാര് ദാഹിയയും െവള്ളി നേടി. അസമുകാരിയായ ലവ്ലിന ബോര്ഗോഹയ്ന്, പുരുഷ വിഭാഗം 65 കിലോ ഫ്രീസ്റ്റൈലില് ബജ്രങ് പൂനിയ എന്നിവര് വെങ്കലവും സ്വന്തമാക്കി.